**Ministru kabineta noteikumu projekta**

**“Valsts robežsardzes maksas pakalpojuma cenrādis” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts “Valsts robežsardzes maksas pakalpojuma cenrādis” (turpmāk – projekts) aktualizē Valsts robežsardzes maksas pakalpojuma cenrādi, precizējot maksas pakalpojuma veida cenu, kā arī svītro vairākus maksas pakalpojumu veidus.Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Valsts robežsardze maksas pakalpojuma veidu “Dokumentu tehniskā ekspertīze” ir iekļāvusi maksas pakalpojumu sarakstā kopš 2009. gada[[1]](#footnote-1). Šobrīd Valsts robežsardzes maksas pakalpojumu cenrādi nosaka Ministru kabineta 2013. gada 13. augusta noteikumi Nr. 560 “Valsts robežsardzes maksas pakalpojumu cenrādis” (turpmāk – Noteikumi Nr. 560), kuri nav aktualizēti kopš 2013. gada[[2]](#footnote-2).

Valsts robežsardzē 2017. gada 1. janvārī mainījās atalgojuma sistēma, jo stājās spēkā Ministru kabineta 2016. gada 13. decembra noteikumi Nr. 806 “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm mēnešalgu un speciālo piemaksu noteikšanas kārtību un to apmēru” un Ministru kabineta 2016. gada 20. decembra noteikumi Nr. 822 “Grozījumi Ministru kabineta 2013. gada 29. janvāra noteikumos Nr. 66 “Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību””, kā rezultātā Valsts robežsardzes amatpersonām (darbiniekiem), kuras iesaistītas maksas pakalpojuma veida “Dokumentu tehniskā ekspertīze” nodrošināšanā, palielinājās atlīdzība – amatalga (t.sk. atlīdzība par mājas dežūrām), piemaksas par speciālo dienesta pakāpi un attiecīgi darba devēja valsts sociālās apdrošināšanas piemaksas. Turklāt ir palielinājušās arī tehnisko resursu (datortehnikas, skeneru) uzturēšanas izmaksas, samaksa par materiāliem (biroja papīru, toneriem, DVD), energoresursiem, ekspertu speciālo literatūru un tās tulkošanas izdevumiem, kvalifikācijas celšanas apmācībām un ar tām saistīto komandējumu izdevumiem, lai nodrošinātu šī pakalpojuma veida sniegšanu. Ekspertīžu veikšanai ir iegādātas jaunas, mūsdienu prasībām atbilstošas un ievērojami dārgākas iekārtas un tehniskie līdzekļi (regula 4305DMH – 18 790,09 EUR; video spektrālais komparators VSC800 – 101 385,90 EUR; stereomikroskops Leica M80 ar digitālo videokameru Leica DM2900 – 14 244,12 EUR).Lai aprēķinātu maksas pakalpojuma izcenojumu, tiek vērtēti tiešie un netiešie izdevumi, kas saistīti ar pakalpojuma sniegšanu, ņemot vērā attiecīgajai iestādei pieejamo finansējumu gan uzturēšanas izdevumiem, gan kapitālajiem izdevumiem. Turklāt pakalpojuma “Dokumentu tehniskā ekspertīze” izmaksu aprēķinā tiek iekļauti izdevumi specifisku iekārtu iegādei, kas dažādām valsts pārvaldes iestādēm var būtiski atšķirties. Tieši izdevumi pamatkapitāla veidošanai sastāda šī maksas pakalpojuma izcenojuma lielāko īpatsvaru (38,7% no izmaksu kopējā apjoma).Ievērojot minēto, secināms, ka maksas pakalpojuma veidam “Dokumentu tehniskā ekspertīze” nepieciešams palielināt pakalpojuma cenu (detalizēts maksas pakalpojuma izcenojuma aprēķins ar paskaidrojumiem iekļauts anotācijas 2.pielikumā). Valsts robežsardzes Ekspertīžu dienesta eksperti veic dokumentu tehniskās ekspertīzes gan lidostā “Rīga”, gan lielākajos robežkontroles punktos. Nepieciešamības dēļ viņi var tikt izsaukti uz citiem robežkontroles punktiem arī nakts laikā. Atkarībā no iesniegto izpētāmo materiālu (pasu, ceļošanas dokumentu, transportlīdzekļu dokumentu, OCTA polišu u.c.) kvalitātes un pietiekamības maksimālais ekspertīzes veikšanas laiks ir viena darba diena (8 stundas). Papildus minētajam pakalpojuma veids “Dokumentu tehniskā ekspertīze” ir saglabājams šādu iemeslu dēļ:* Valsts robežsardzes Ekspertīžu dienestam ir paredzēta kompetence tiesu ekspertīžu jomu regulējošajos normatīvajos aktos un Civilprocesa likumā.

Piemēram, saskaņā ar tiesu ekspertīžu jomu reglamentējošiem normatīvajiem aktiem Valsts robežsardzes Ekspertīžu dienests(-a): 1) atbilst valsts institūcijas struktūrvienībai, kuras pamatdarbība ir tiesu ekspertīžu veikšana[[3]](#footnote-3), 2) atbilst tiesu ekspertīžu iestādei[[4]](#footnote-4), 3) tiesu eksperti ir sertificēti un iekļauti Tiesu ekspertu reģistrā[[5]](#footnote-5), 4) tiesu ekspertam ir pienākums veikt ekspertīzi pilnā apjomā, sniedzot zinātniski pamatotu un objektīvu tiesu eksperta atzinumu [..][[6]](#footnote-6). Savukārt Civilprocesa likuma 122. pants cita starpā nosaka, ka: 1) tiesu eksperts var atteikties no atzinuma došanas, ja viņam izsniegtie izpētāmie materiāli nav pietiekami vai ja uzdotie jautājumi pārsniedz viņa speciālo zināšanu robežas, 2) par atteikšanos bez attaisnojoša iemesla no savu pienākumu pildīšanas vai par apzināti nepatiesa atzinuma došanu eksperts ir atbildīgs saskaņā ar Krimināllikumu;* Valsts robežsardzes Ekspertīžu dienests laika posmā no 2009. gada līdz 2020. gadam ir saņēmis 3 tiesu lēmumus par dokumentu tehniskās ekspertīzes noteikšanu civillietās un 5 privātpersonu dokumentu izpētes pieprasījumus.

Valsts robežsardzes Ekspertīžu dienests, izvērtējot minētos dokumentus, 2 gadījumos konstatēja, ka tiesu ekspertiem uzdotie jautājumi nebija viņu kompetencē, 1 gadījumā saņemtie materiāli nebija pietiekami atzinuma sniegšanai, kā arī 5 gadījumos uzdoto jautājumu noskaidrošanai nebija pieejama zinātniski pamatota izpētes metode. Līdz ar to dokumentu tehniskās ekspertīzes noteicējiem tika izsniegti pamatoti paziņojumi par ekspertīzes veikšanas neiespējamību. Pārskatot Valsts robežsardzes sniegtos maksas pakalpojuma veidus, Valsts robežsardze ir konstatējusi, ka nepieciešams svītrot:* maksas pakalpojuma veidu “Valsts robežsardzes kuģošanas līdzekļu iesaistīšana palīdzības sniegšanā kuģošanas līdzekļiem Latvijas Republikas jurisdikcijai pakļautajos ūdeņos, ledus laušanā ostu akvatorijās”, jo pēc tā nav pieprasījuma;
* maksas pakalpojuma veidu “Valsts robežsardzes amatpersonu ar speciālajām dienesta pakāpēm iesaistīšana zemūdens darbu veikšanā”, jo Valsts robežsardzē nav atbilstoši kvalificētu speciālistu, kuri varētu nodrošināt attiecīgā pakalpojuma veida sniegšanu.

Ievērojot visu augstāk minēto, secināms, ka projekts pēc būtības paredz aktualizēt Valsts robežsardzes sniegto maksas pakalpojuma cenrādi atbilstoši faktiskajai situācijai, kā arī turpmāk nepiedāvāt vairākus maksas pakalpojumu veidus. 1. Lai atbalstītu maksas pakalpojuma „Dokumentu tehniskā ekspertīze” pieejamību mazāk nodrošinātām sabiedrības grupām, projekts paredz piemērot pakalpojumam 10% atlaidi, uzrādot personu apliecinošu dokumentu, kā arī:

- studenta apliecību augstskolu pilna laika studentiem;- Latvijas Goda ģimenes apliecību „3+ Ģimenes karte” daudzbērnu ģimenēm;- pensionāra apliecību pensionāriem;- invaliditātes apliecību personām ar I vai II grupas invaliditāti.Maksas pakalpojuma veidam “Dokumentu tehniskā ekspertīze” saskaņā ar Pievienotās vērtības nodokļa likuma 3. panta astoto daļu pievienotās vērtības nodokli nepiemēro, jo saskaņā ar Tiesu ekspertu likumu, Ministru kabineta 2016. gada 20. decembra noteikumiem Nr. 835 “Noteikumi par tiesu ekspertīžu iestāžu sarakstu un tiesu ekspertu specialitāšu klasifikatoru” un Valsts robežsardzes 2017. gada 27. decembra reglamentu Nr. 32 “Valsts robežsardzes reglaments” Valsts robežsardzes Ekspertīžu dienests veic valsts tiesu eksperta uzdevumus. Maksas pakalpojums “Dokumentu tehniskā ekspertīze” nav pieejams elektroniski, kā arī netiek plānots veidot elektronisku kanālu. Pakalpojums tiks sniegts klātienē, ņemot vērā praktisko situāciju, kādā ekspertam tiek iesniegti izpētāmie materiāli.1. Projekts ir izstrādāts atbilstoši Ministru kabineta 2011. gada 3. maija noteikumu Nr. 333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 10., 14. punkta un 18.2. apakšpunkta prasībām.
2. Projektam, salīdzinot ar Noteikumiem Nr. 560, ir cits izdošanas tiesiskais pamats, jo 2016. gada 15. martā stājās spēkā jauns Tiesu ekspertu likums, un tā 11. panta trešā daļa nosaka, ka tiesu ekspertīžu iestādes un valsts tiešās pārvaldes iestādes, kurā tiesu eksperta pienākumus pilda valsts tiesu eksperts, kompetencē esošo tiesu ekspertīžu maksas pakalpojumu cenrādi apstiprina Likumā par budžetu un finanšu vadību (turpmāk – Budžeta likums) noteiktajā kārtībā. Budžeta likuma 5. panta devītā daļa nosaka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu.

Ievērojot minēto, secināms, ka turpmāk projekta izdošanas tiesiskais pamats būs Budžeta likuma 5. panta devītā daļa. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts robežsardze. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras izmantos Valsts robežsardzes sniegto maksas pakalpojuma veidu “Dokumentu tehniskā ekspertīze”, un Valsts robežsardze. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības, pienākumus un veicamās darbības.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | +35 | 0 | +35 | 0 | +35 | +35 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | +35 | 0 | +35 | 0 | +35 | +35 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | +35 | 0 | +35 | 0 | +35 | +35 |
| 2.1. valsts pamatbudžets | 0 | +35 | 0 | +35 | 0 | +35 | +35 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saistībā ar to, ka atsevišķi maksas pakalpojuma veidi netiek pieprasīti un vienlaicīgi atsevišķam maksas pakalpojuma veidam (“Dokumentu tehniskā ekspertīze”), pamatojoties uz veikto maksas pakalpojuma izcenojuma aprēķinu, izcenojums ir palielināts, tad gadījumā, ja maksas pakalpojums tiks sniegts, var pieņemt, ka 2021.gadā un turpmāk ieņēmumi un ar tiem saistītie izdevumi palielināsies (saskaņā ar aprēķinu – vidējais palielinājums ik gadu 35 *euro* apmērā).Maksas pakalpojuma veida “Dokumentu tehniskā ekspertīze” izcenojums aktualizēts atbilstoši Ministru kabineta 2011. gada 3. maija noteikumu Nr. 333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” prasībām. Izvērtēti minētā maksas pakalpojuma veida nodrošināšanai nepieciešamie tiešie izdevumi un ņemtas vērā uz tā attiecināmās netiešās izmaksas. Maksas pakalpojumu veida “Dokumentu tehniskā ekspertīze” izcenojums tika rēķināts atbilstoši esošajai situācijai.Veikta visu Valsts robežsardzes sniegto maksas pakalpojumu apjoma izvērtēšana, un Valsts robežsardze ir konstatējusi, ka atsevišķus maksas pakalpojumus nepieciešams svītrot, kā arī attiecīgi precizēta maksas pakalpojuma veida “Dokumentu tehniskā ekspertīze” cena un plānotie ieņēmumi. Detalizēta informācija atspoguļota projekta anotācijas pielikumos:1. pielikumā “Informācija par maksas pakalpojuma cenu un plānoto ieņēmumu izmaiņām”;2. pielikumā “Detalizēts ieņēmumu un izdevumu aprēķins”;3. pielikumā “Maksas pakalpojuma izcenojuma aprēķina kopsavilkums”;4. pielikumā “Ieņēmumu prognoze no maksas pakalpojuma”.Ieņēmumi no maksas pakalpojuma veida “Dokumentu tehniskā ekspertīze” un ar tā sniegšanu saistītie izdevumi tiek plānoti Iekšlietu ministrijas budžeta programmā 10.00.00 „Valsts robežsardzes darbība” un tiks izlietoti izdevumu, kas saistīti ar maksas pakalpojuma sniegšanu, segšanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē Valsts robežsardzes funkcijas.Projektam nav ietekmes uz jaunu institūciju izveidi, esošu institūciju likvidāciju vai reorganizāciju.Projektu paredzēts realizēt esošo cilvēkresursu ietvaros. |
| 3. | Cita informācija | Nav. |

Iekšlietu ministre M.Golubeva

Vīza:

valsts sekretārs D. Trofimovs

Žegoda 67913554; katazina.zegoda@rs.gov.lv

Kiesnere-Pierhuroviča 67075744; skaidrite.kiesnere@rs.gov.lv

1. Ministru kabineta 2009.gada 18.augusta noteikumi Nr.945 “Noteikumi par Valsts robežsardzes sniegto maksas pakalpojumu cenrādi”; [↑](#footnote-ref-1)
2. Ministru kabineta 2013.gada 13.augusta noteikumi Nr. 560 “Valsts robežsardzes maksas pakalpojumu cenrādis”

IEMAnot \_02072021\_Cenradis\_noteikumi\_vss\_454 [↑](#footnote-ref-2)
3. Tiesu ekspertu likuma 11. panta pirmā daļa. [↑](#footnote-ref-3)
4. Ministru kabineta 2016. gada 20. decembra noteikumu Nr. 835 “Noteikumi par tiesu ekspertīžu iestāžu sarakstu un tiesu ekspertu specialitāšu klasifikatoru” 2. punkts. [↑](#footnote-ref-4)
5. Tiesu ekspertu likuma 4. pants un II nodaļa. [↑](#footnote-ref-5)
6. Tiesu ekspertu likuma 14. panta otrās daļas 1. punkts. [↑](#footnote-ref-6)